คือผมเป็นหูดที่เส้นสลึงอะครับ แต่ขนาดเล็ก เล็กนิดเดียว ทุกวันนี้ผมไปหา นัดให้ไปจี้ยา ผมจำได้เค้าบอกว่ายาเป็นกรด ไปจี้มาสองครั้งแล้ว ไม่ลดลงเลย อยากจะถามว่าผมสามารถเปลี่ยนวิธีโดยการตัดออกได้มั้ยครับ แล้วหูดนี่กี่วันครับกว่าจะหาย
สวัสดีค่ะ หูดหงอนไก่ที่อวัยวะเพศคือ โรคติดต่อทางเพศสัมพันธ์ที่เกิดจากเชื้อฮิวแมน แปปิโลมาไวรัส (Human Papillomavirus: HPV) สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักการรักษามีทั้งการทายา การจี้ออก การผ่าตัด โดยหากขนาดของหูดไม่ใหญ่มากนัก แพทย์จะสั่งยาชนิดทาให้ผู้ป่วยใช้ทาบรรเทาอาการและช่วยให้หูดหงอนไก่หลุดออกไป การใช้ยาที่เป็นกรดจี้ก็คือเป็นการรักษาด้วยยาเช่นกัน ใช้เวลาประมาณ 4-6 สัปดาห์จึงจะเห็นผล ในกรณีที่หูดมีขนาดใหญ่เกินกว่าจะรักษาด้วยยาทา หรือการใช้ยาไม่ได้ผลอาจมีข้อบ่งชี้ในการผ่าตัด โดยแพทย์ที่รักษาจะคอยติดตามอาการอย่างต่อเนื่องและประเมินอาการเป็นระยะค่ะอ่านเพิ่มเติม